Two Moon Junction
Two Moon Junction () je američki igrani film snimljen 1988. u režiji Zalmana Kinga kome je to predstavljao režijski debi. Po žanru je ljubavna drama sa snažnim primjesama erotike. Protagonistica, koju tumači Sherilyn Fenn u svojoj prvoj glavnoj ulozi, je 21-godišnja kćer uglednog senatora iz Alabame koja pred predstojeći dogovoreni brak započinje burnu i potencijalno destruktivnu ljubavnu vezu sa siromašnim, ali fizički privlačnim skitnicom (koga tumači Richard Tyson). Two Moon Junction je predstavljao posljednji film u karijeri uglednog glumca Burla Ivesa koji se pojavljuje u sporednoj ulozi lokalnog šerifa, kao i prvi film nastup Mille Jovovich koja je tada imala 13 godina. Pažnju su, međutim, daleko više privukle eksplicitne erotske scene, uključujući one u kojima se Fenn (koja je tada imala plavu kosu) pojavljuje potpuno gola. King je prije tog filma surađivao sa Adrianom Lyneom na popularnoj erotskoj drami 9 1/2 Weeks, te se nadao kako će ponoviti njen uspjeh kopirajući njen stil. Two Moon Junction je dobio izuzetno loše kritike, te je proglašen seksploatacijskim ostvarenjem. Usprkos toga je King nastavio karijeru, a film dobio dodatnu popularnost, nakon što je Fenn bila postala zvijezdom TV-serije Twin Peaks. Godine 1995. je snimljen nastavak pod naslovom Return to Two Moon Junction

Glavne uloge

Izvori

Vanjske veze

Američki filmovi
Romantični filmovi
Dramski filmovi
Erotski filmovi